Ehdotus neuvoston asetukseksi (EY) yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi (KOM(98)0541 - C4-0581/98 - 98/0281(SYN))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 2 a kappale (uusi)

>Alkuperäinen teksti>

>EP:n äänestyksessä hyväksytty teksti>

on varmistettava, että romutusohjelmalla ei hävitetä kaikkia pienempiä aluksia, jotka voivat käyttää pienimpiäkin satamia ja vesiväyliä, jotta sisävesialukset voivat saada yhä tärkeämmän aseman kuljetusketjussa,

(Tarkistus 2)

1 artikla

>Alkuperäinen teksti>

Yhteisön aluskannan kapasiteettiin liittyvät toimenpiteet koskevat tässä asetuksessa vahvistetuin edellytyksin sisävesialuksia, joita käytetään kahden tai useamman paikan välisiin tavaroiden kuljetuksiin jäsenvaltioiden sisävesiväylillä. Enintään viiden vuoden ajanjakson aikana huhtikuun 28 päivästä 1999 alkaen näihin kapasiteettiin liittyviin toimenpiteisiin sisältyy tämän asetuksen mukaisesti uusien alusten käyttöönottoa koskevia ehtoja.

>EP:n äänestyksessä hyväksytty teksti>

Yhteisön aluskannan kapasiteettiin liittyvät toimenpiteet koskevat tässä asetuksessa vahvistetuin edellytyksin sisävesialuksia, joita käytetään kahden tai useamman paikan välisiin tavaroiden kuljetuksiin jäsenvaltioiden sisävesiväylillä. Enintään viiden vuoden ajanjakson aikana huhtikuun 28 päivästä 1999 alkaen näihin kapasiteettiin liittyviin toimenpiteisiin sisältyy tämän asetuksen mukaisesi

uuden kapasiteetin käyttöönottoa koskevia ehtoja ja tarvittaessa myös romutustoimia.

(Tarkistus 3)

3 artiklan 6 kohta

>Alkuperäinen teksti>

6. Vararahastoa voidaan käyttää tämän asetuksen 8 artiklassa tarkoitettuihin toimenpiteisiin ainoastaan, jos sisävesiliikenteen alaa yhteisön tasolla edustavat järjestöt pyytävät sitä yksimielisesti.

>EP:n äänestyksessä hyväksytty teksti>

6.

Vararahastoa voidaan käyttää tämän asetuksen 8 artiklassa tarkoitettuihin toimenpiteisiin ainoastaan, jos sisävesiliikenteen alaa yhteisön tasolla edustavat järjestöt pyytävät sitä yksimielisesti ja asianomaisten jäsenvaltioiden annettua lausuntonsa.

(Tarkistus 4)

4 artiklan 2 kohta

>Alkuperäinen teksti>

2. Suhdeluku voidaan määrittää eri tasolle eri markkinalohkoilla eli kuivalastialusten, säiliöalusten ja työntöalusten osalta; suhdeluku on saatettava asteittain nollatasolle viimeistään viiden vuoden kuluessa huhtikuun 28 päivästä 1999. Kun suhdeluku on nolla, järjestelmä muuttuu valvontamekanismiksi, ja se voidaan ottaa uudelleen käyttöön ainoastaan direktiivin 96/75/EY 7 artiklassa tarkoitetun vakavan markkinahäiriön ilmetessä.

>EP:n äänestyksessä hyväksytty teksti>

2.

Suhdeluku voidaan määrittää eri tasolle eri markkinalohkoilla eli kuivalastialusten, säiliöalusten ja työntöalusten osalta; suhdeluku on saatettava asteittain nollatasolle viimeistään viiden vuoden kuluessa huhtikuun 28 päivästä 1999. Kun suhdeluku on nolla, järjestelmä muuttuu valvontamekanismiksi, ja se voidaan ottaa uudelleen käyttöön ainoastaan tämän asetuksen 6 artiklassa tarkoitetun vakavan markkinahäiriön ilmetessä.

(Tarkistus 5)

4 artiklan 3 kohta

>Alkuperäinen teksti>

3. Aluksen omistaja voi valintansa mukaan maksaa erityisrahoitusosuutensa tai romuttaa vanhaa aluskalustoa joko vahvistaessaan rakennettavan uuden aluksen tilauksen tai tehdessään tuontihakemuksen, mikäli alus otetaan käyttöön seuraavien 18 kuukauden kuluessa, tai ottaessaan uuden aluksen tai maahantuodun aluksen tosiasiallisesti käyttöön. Valinnasta on ilmoitettava tilausta tai tuontihakemusta tehtäessä. Alus, jota tarjotaan romutettavaksi vastikkeena uudesta aluksesta, on romutettava ennen uuden aluksen käyttöönottoa. Käyttöön otettavan aluksen omistaja, joka on romuttanut aluskalustoa vaadittua enemmän, ei saa korvausta ylimääräisestä osuudesta. Komission päätöksellä aluksia, jotka on poistettu lopullisesti markkinoilta ja joita on tarkoitus käyttää muuhun kuin tavaroiden kuljetuksiin, esimerkiksi humanitäärisiin tarkoituksiin tai museolaivoina, sekä Euroopan ulkopuolelle kehitysmaihin lähetettyjä aluksia tai voittoa tavoittelemattomien instituutioiden käyttöön tarkoitettuja aluksia voidaan käyttää kompensaatioaluksina, toisin sanoen rinnastaa ne romutettuihin aluksiin.

>EP:n äänestyksessä hyväksytty teksti>

3. Aluksen omistaja voi valintansa mukaan maksaa erityisrahoitusosuutensa tai romuttaa vanhaa aluskalustoa joko vahvistaessaan rakennettavan uuden aluksen tilauksen tai tehdessään tuontihakemuksen, mikäli alus otetaan käyttöön seuraavien

12 kuukauden kuluessa, tai ottaessaan uuden aluksen tai maahantuodun aluksen tosiasiallisesti käyttöön. Valinnasta on ilmoitettava tilausta tai tuontihakemusta tehtäessä. Alus, jota tarjotaan romutettavaksi vastikkeena uudesta aluksesta, on romutettava ennen uuden aluksen käyttöönottoa. Käyttöön otettavan aluksen omistaja, joka on romuttanut aluskalustoa vaadittua enemmän, ei saa korvausta ylimääräisestä osuudesta. Komission päätöksellä aluksia, jotka on poistettu lopullisesti markkinoilta ja joita on tarkoitus käyttää muuhun kuin tavaroiden kuljetuksiin, esimerkiksi humanitäärisiin tarkoituksiin tai museolaivoina, sekä Euroopan ulkopuolelle kehitysmaihin lähetettyjä aluksia tai voittoa tavoittelemattomien instituutioiden käyttöön tarkoitettuja aluksia voidaan käyttää kompensaatioaluksina, toisin sanoen rinnastaa ne romutettuihin aluksiin.

(Tarkistus 6)

6 artiklan 1 kohdan johdantokappale

>Alkuperäinen teksti>

1. Direktiivin 96/75/EY 7 artiklassa määritellyn vakavan markkinahäiriön ilmetessä komissio voi jäsenvaltion pyynnöstä sekä direktiivin 96/75/EY 8 artiklassa tarkoitetun komitean lausunnon saatuaan ja tässä 8 artiklassa säädettyä menettelyä noudattaen ottaa «vanha uudesta» -järjestelmän uudelleen käyttöön direktiivin 96/75/EY 7 artiklan mukaiseksi rajoitetuksi ajaksi tai ryhtyä parannustoimiin, joiden kautta 2 artiklan 1 kohdassa tarkoitetun aluksen omistaja voi aluksen romuttaessaan, toisin sanoen jos hän särkee aluksen rungon täysin tai jos hän tuhoaa työntöaluksen moottorin, saada romutuskorvauksen rahastosta, johon hänen aluksensa kuuluu, käytettävissä olevien varojen rajoissa. Korvauksen määrästä päättää komissio 7 artiklassa esitettyjen ehtojen mukaisesti. Korvaus voidaan myöntää ainoastaan aluksesta, jonka omistaja osoittaa aluksen olevan osa hänen aktiivista aluskalustoaan, toisin sanoen:

>EP:n äänestyksessä hyväksytty teksti>

1. Tämän asetuksen 4 artiklan 2 kohdassa vahvistetun määräajan kuluttua umpeen ja direktiivin 96/75/EY 7 artiklassa määritellyn vakavan markkinahäiriön ilmetessä komissio voi jäsenvaltion pyynnöstä sekä direktiivin 96/75/EY 8 artiklassa tarkoitetun komitean lausunnon saatuaan ja tässä 8 artiklassa säädettyä menettelyä noudattaen ottaa «vanha uudesta» -järjestelmän uudelleen käyttöön direktiivin 96/75/EY 7 artiklan mukaiseksi rajoitetuksi ajaksi tai ryhtyä parannustoimiin, joiden kautta 2 artiklan 1 kohdassa tarkoitetun aluksen omistaja voi aluksen romuttaessaan, toisin sanoen jos hän särkee aluksen rungon täysin tai jos hän tuhoaa työntöaluksen moottorin, saada romutuskorvauksen rahastosta, johon hänen aluksensa kuuluu, käytettävissä olevien varojen rajoissa. Korvauksen määrästä päättää komissio 7 artiklassa esitettyjen ehtojen mukaisesti. Korvaus voidaan myöntää ainoastaan aluksesta, jonka omistaja osoittaa olevan osa hänen aktiivista aluskalustoaan, toisin sanoen:

(Tarkistus 7)

6 a artikla (uusi)

>Alkuperäinen teksti>

>EP:n äänestyksessä hyväksytty teksti>

6 a artikla

>Alkuperäinen teksti>

>EP:n äänestyksessä hyväksytty teksti>

Aluksiin, joita käytetään kahden tai useamman paikan välisiin tavaroiden kuljetuksiin jäsenvaltioiden sisävesiväylillä, kohdistetaan tässä asetuksessa vahvistettujen ehtojen mukaisia toimia sisävesiliikenteen rakenteen parantamiseksi.

>Alkuperäinen teksti>

>EP:n äänestyksessä hyväksytty teksti>

Näihin 1 kohdassa mainittuihin toimiin sisältyy

>Alkuperäinen teksti>

>EP:n äänestyksessä hyväksytty teksti>

- toimet rakenteellisen ylikapasiteetin kasvun välttämiseksi,

>Alkuperäinen teksti>

>EP:n äänestyksessä hyväksytty teksti>

- tukitoimet, joiden tarkoituksena on ylikapasiteetin vähentäminen romutusohjelmien avulla,

>Alkuperäinen teksti>

>EP:n äänestyksessä hyväksytty teksti>

- pienemmillä vesiväylillä liikennöimään tarkoitettujen pienempien alusten säilyttäminen.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi (EY) yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi (KOM(98)0541 - C4-0581/98 - 98/0281(SYN))(Yhteistoimintamenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle KOM(98)0541 - 98/0281(SYN) ((EYVL C 320, 17.10.1998, s. 4.)),

- neuvoston kuultua sitä EY:n perustamissopimuksen 189 c artiklan sekä 75 artiklan mukaisesti (C4-0581/98),

- ottaa huomioon liikenne- ja matkailuvaliokunnan mietinnön sekä budjettivaliokunnan lausunnon (A4-0434/98);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti;

4. Pyytää neuvottelumenettelyn aloittamista, jos neuvosto aikoo poiketa parlamentin hyväksymästä sanamuodosta;

5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

6. Kehottaa puhemiestään välittämään tämän lausunnon neuvostolle ja komissiolle.